เรื่องร้องเรียน: การปรับปรุงพื้นที่สวน ขาดการสอบถามการใช้งานของผู้มีส่วนได้ส่วนเสีย โดยได้ขาดการมีส่วนร่วมของผู้คนที่ใช้งานและอาศัยอยู่บริเวณโดยรอบ
การดำเนินการของเจ้าหน้าที่: สำนักงานเขตบางคอแหลมได้สร้างการมีส่วนร่วมโดยการสอบถามความเห็น ความต้องการของประชาชนที่พักอาศัยบริเวณถนนพระรามที่ 3 ซอยเจริญกรุง 107 และชุมชนใกล้เคียง คือ ชุมชนเชิงสะพานกรุงเทพ ซึ่งเสียงสะท้อนส่วนใหญ่เห็นด้วยกับการปรับปรุงภูมิทัศน์สวนใหม่ แต่ต้องการให้พื้นที่กิจกรรม เช่น พื้นที่เล่นแบดมินตัน พื้นที่ทางเดินออกกำลังกาย ยังคงอยู่ ทั้งนี้ หลังการปรับปรุงภูมิทัศน์แล้วเสร็จ พื้นที่กิจกรรมดังกล่าวจะยังคงมีอยู่เช่นเดิม แต่ห้ามการผูก ยึด หรือตรึงสิ่งใด ๆ บนต้นไม้ อย่างไรก็ตาม เขตต้องขออภัยในความไม่สะดวก และหากผู้ร้องมีความประสงค์ให้เขตดำเนินการสิ่งใดที่จะสนองตอบต่อความต้องการของประชาชนส่วนรวม สามารถแจ้งความประสงค์ได้ที่ ฝ่ายรักษาความสะอาดและสวนสาธารณะ โทร 0-2291-0287 ต่อ 5923 หรือ 5925  ท้ายนี้ ขอขอบคุณที่ได้กรุณาให้คำแนะนำ ที่จะส่งผลให้การพัฒนาเขตบางคอแหลมตอบสนองความต้องการของประชาชนอย่างแท้จริง
ความเห็นของผู้แจ้ง: ขอบคุณนะคะ พวกคุณมีความหมายสำหรับพวกเรามากก
พื้นที่: แขวงบางคอแหลม เขตบางคอแหลม กรุงเทพมหานคร